Die wêreld in foto's – 13 Maart 2018 | Maroela Media
Die wêreld in foto's – 13 Maart 2018
'n Boer lei blomme nat in Qianhenan in Oos-China se Shandong-provinsie. Boere is besig met die soort werk wat die vroeë lente vereis. (Foto: Zhao Dongshan, Xinhua)
Afgevaardigdes van etniese minderhede verlaat Dinsdag die groot volksaal ná afloop van 'n sitting van China se nasionale volkskongres (NPC) in Beijing. Die teenkorrupsieveldtog van dié land se pres. Xi Jinping gaan moontlik 'n groot hupstoot kry aangesien die seremoniële wetgewer besig is om 'n nuwe agentskap te vestig wat beheer oor 'n groot aantal werkers in die openbare sektor sal kry. (Foto: Andy Wong, AP)
Switserland se Michelle Gisin Dinsdag besig om voor te berei vir 'n ski-item as deel van die Wêreldbeker-toernooi in Are, Swede. (Foto: Alessandro Trovati)
Hindoes Dinsdag besig om te bid en te bad op die oewer van die Ganges-rivier in Varanasi, Indië. Varanasi, bekend as die stad van tempels en onderrig, is een van die heiligste pelgrimstog-bestemmings vir Hindoes. (Foto: Rajesh Kumar Singh, AP)
'n Kind voer 'n Asiese olifant vrugte tydens 'n olifantbuffet wat op die Thaise nasionale olifantdag in Ayutthaya, Thailand, aangebied word. Thailand het Dinsdag dié dag gevier met verskeie aktiwiteite om openbare bewusmaking vir die bewaring van olifante en hul habitat te kweek. (Foto: Rachen Sageamsak, Xinhua)